text:
Die Liste der Persönlichkeiten der Stadt Gunzenhausen enthält in Gunzenhausen geborene Persönlichkeiten sowie solche, die zu der Stadt einen Bezug haben, weil sie hier beispielsweise ihren (Haupt-)Wirkungskreis hatten, ohne selbst dort geboren zu sein. Alle Abschnitte sind jeweils chronologisch nach dem Geburtsjahr sortiert. Die Liste erhebt keinen Anspruch auf Vollständigkeit.
 Söhne und Töchter der Stadt
 Bis 1900
 Johann Agricola (um 1496 – 1570), Mediziner
 Andreas Osiander (1498–1552), Theologe und Reformator
 Adam Neuser (um 1530–1576), Theologe
 Simon Marius (1573–1625), Astronom
 Johann Heinrich Boeckler (1611–1672), deutscher Polyhistor
 Georg Andreas Böckler (um 1617 – 1687), deutscher Architekt, Erfinder und Autor
 Carl Friedrich von Zocha (1683–1749), Minister des Markgraftums Brandenburg-Ansbach.
 Johann Georg Gesner (1729–1779), Pädagoge und Bibliothekar
 Johann Christoph Zenker (1738–1799), Dichter, Theologe
 Gustav Hohbach (1803–1850), Dichter und Jurist
 Friedrich Mayer (1804–1857), Historiker
 Aaron Bär Grünbaum (1812–1893), Rabbiner und Autor
 Ferdinand Regelsberger (1831–1911), Zivilrechtler
 August Richter (1831–1907), deutschamerikanischer Immobilienmakler und Politiker
 Ludwig von Ammon (1850–1922), Geologe und Paläontologe
 Leonhard Blum (1857–1933), Architekt und Maler
 Hermann Bezzel (1861–1917), Rektor der Diakonissenanstalt Neuendettelsau
 Georg Kleemann (1863–1932), geboren in Oberwurmbach, Schmuckdesigner, Maler und Professor
 Friedrich Walz (1874–1952), bayerischer Politiker
 Xaver Mayer (1881–1942), Maschinenbauingenieur, Manager der Energiewirtschaft und Kommunalpolitiker
 Wilhelm Stählin (1883–1975), lutherischer Theologe und Bischof
 Fritz Linnert (1885–1949), Politiker (FDP)
 Ernst Martin, Pseudonym von Emil Johannes Meyer (1885–1949), Schriftsteller über historische Rechen- und Schreibmaschinen
 Karl Minnameyer (1891–1973), Politiker (NSDAP) und SA-Führer
 Otto Willi Gail (1896–1956), Wissenschaftsjournalist und Schriftsteller
 Ab 1901
 Ludwig Eberlein (1902–1979), Journalist
 Ludwig Weninger (1904–1945), Maler
 Wilhelm Deinhardt (1904–1938), Kirchenhistoriker, Hochschullehrer, Theologe
 Hermann Wenninger (1907–1986), Regisseur
 Hans Strohm (1908–1998), Klassischer Philologe
 Karl Richard Ganzer (1909–1943), antisemitischer Historiker zur NS-Zeit
 Willi Heyn (1910–??), Hindernisläufer
 Karl Rettlinger (1913–1990), Sturmbannführer der SS
 Paulus Heinz (1914–1995), Abt des Klosters Plankstetten
 Karl Eiden (1917–1987), Leutnant der Wehrmacht
 Siegfried Haussühl (1927–2014), Mineraloge und Kristallograph
 Gerhart Hunger (1930–2012), Wirtschaftsprüfer und Politiker
 Hermann Weiß (1932–2015), Historiker und Autor
 Edgar M. Böhlke (* 1940), Schauspieler und Hochschulprofessor für darstellende Künste
 Thomas Jean Lehner (* 1944), Journalist
 Ursula Koch (* 1944), Schriftstellerin
 Henryk Józef Nowacki (* 1946), römisch-katholischer Erzbischof und vatikanischer Diplomat
 Günter Heimbeck (* 1946), Mathematiker
 Gerhard Friedrich (* 1948)
 Maximilian Kerner (1949–2005), Mundart-Lyriker und -Liedermacher
 Thomas Medicus (* 1953), Schriftsteller
 Werner Thiede (* 1955), Pfarrer und Publizist
 Christa Naaß (* 1955), Politikerin
 Nikolaus von Bomhard (* 1956), Manager
 Martina Borger (* 1956), Schriftstellerin
 Veit Neumann (* 1969), Theologe und Hochschullehrer
 Melissa C. Feurer (* 1990), Autorin
 Anja Mäderer (* 1991), Autorin
 Johannes Müller (* 1992), Politiker, Mitglied der Hamburgischen Bürgerschaft
 Geburtsjahr unbekannt:
 Andrea Müller, Moderatorin
 In Gunzenhausen wirkend
 Eppelein von Gailingen (1320–1381), weilte in seinem Gut in Wald
 Karl Wilhelm Friedrich (1712–1757), Markgraf von Ansbach
 Friedrich August Valentin Voit von Salzburg (1734–1798), königlich preußischer Offizier
 Heinrich Stephani (1761–1850), Theologe und Pädagoge; Dekan in Gunzenhausen
 August Bomhard (1787–1869), ab 1815 Pfarrer in Laubenzedel
 Adolf von Stählin (1823–1897), ab 1849 Vikar in Aha
 Ludwig Keller (1839–1911), Jurist und Politiker
 Ignaz Bing (1840–1918), deutscher Industrieller, Geheimer Kommerzienrat und Höhlenforscher
 Heinrich Eidam (1849–1934), Obermedizinalrat und Limesforscher
 Oskar Bezzel (1870–1941), bayerischer Offizier und Historiker
 Wilhelm Funk (1870–1947), Musiker
 Georg Bachmann (1885–1971), Landwirt und Politiker
 Heinrich Marzell (1885–1970), Botaniker, war Lehrer in Gunzenhausen
 Johann Appler (1892–1978), Reichstagsabgeordneter; Bürgermeister von Gunzenhausen in der Zeit des Nationalsozialismus
 Friedrich Candidus (1904–1986), Lehrer in Laubenzedel
 J. D. Salinger (1919–2010), US-amerikanischer Schriftsteller; war nach dem Zweiten Weltkrieg als Mitarbeiter des US-Nachrichtendienstes in Gunzenhausen eingesetzt
 Ernst Lechner (1925–2013), ehemaliger Landtagsabgeordneter und Vizepräsident des Bayerischen Landtages
 Rudolf Bachmann (1925–1998), deutscher Politiker
 Josef Wohlmuth (* 1938), Theologe, war Kaplan in Gunzenhausen
 Ingo Friedrich (* 1942), Vizepräsident des Europäischen Parlaments; lebt in Gunzenhausen
 Johann Schrenk (* 1948), Schriftsteller und Buchhändler
 Hans-Georg von der Marwitz (* 1961), Politiker
 Einzelnachweise
 Gunzenhausen
 !


type: other

text:
Sulíkovci žiadajú oživenie obžaloby Ivana L., pretože podľa nich existuje riziko jeho úteku | NextFuture
 Sulíkovci žiadajú oživenie obžaloby Ivana L., pretože podľa nich existuje riziko jeho úteku
 BRATISLAVA 7. apríla (WebNoviny.sk) - Strana Sloboda a Solidarita (SaS) žiada oživenie obžaloby Ivana L., pretože podľa nej existuje riziko jeho úteku. Agentúru SITA o tom informovala hovorkyňa strany SaS Katarína Svrčeková.
 Odporúčame:Aktualizované: Poslanci parlamentu schválili zrušenie Mečiarových amnestií
 "SaS upozorňuje sudcov Okresného súdu Bratislava III, že ak začnú konať až po tom, ako Ústavný súd SR rozhodne o ústavnosti zrušenia Mečiarových amnestií, môže sa stať, že dovtedy obvinení opustia Slovenskú republiku a ukryjú sa napríklad na Belize ako hľadaný Karol Mello," píše sa vo výzve SaS.
 Ivan L. sa ukrýval v Juhoafrickej republike
 Ďalej žiadajú orgány činné v trestnom konaní, príslušný súd a generálnu prokuratúru, aby neodkladne oživili trestný spis vrátane obžaloby, ktorú pripravil bývalý prokurátor Michal Serbin a podnikli účinné kroky na to, aby obvinení v kauze zavlečenia Michala Kováča ml. do cudziny nemohli opustiť Slovensko.
 Vzhľadom na to, že v minulosti sa trestne stíhaný Ivan L. ukrýval v Juhoafrickej republike, odkiaľ bol eskortovaný na Slovensko, existuje dnes reálne riziko jeho ďalšieho úteku, tvrdí SaS.
 Okresný súd čaká na ústavný súd
 Okresný súd Bratislava III začne konať v prípade únosu Michala Kováča ml. až potom, keď bude jasné, ako sa k parlamentnému uzneseniu o zrušení Mečiarových amnestií postaví Ústavný súd SR.
 Práve na tento okresný súd podal v roku 2000 obžalobu v prípade zavlečenia prezidentovho syna prokurátor Michal Serbin. Figuruje v nej 13 ľudí, vrátane exšéfa SIS Ivana L.. Uznesenie o zrušení Mečiarových amnestií, ktoré v stredu schválili poslanci, už vyšlo v Zbierke zákonov a je účinné.
 Na základe minulotýždňovej novely ústavy a novely zákona o Ústavnom súde SR má tento súd 60 dní na posúdenie parlamentného uznesenia. Ak súd v lehote nezaujme stanovisko, uznesenie parlamentu o zrušení amnestií zostáva v platnosti.
 Viac k témam: Ivan Lexa, Mečiarove amnestie, SaS Sloboda a SolidaritaZdroj: Webnoviny.sk - Sulíkovci žiadajú oživenie obžaloby Ivana L., pretože podľa nich existuje riziko jeho úteku © SITA Všetky práva vyhradené.


type: legislation

jurisdiction: EU

text:
 Avis juridique important
 |
 52004PC0553
 Proposta għal Deċiżjoni tal-Kunsill Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ /* KUMM/2004/0553 finali */
 Proposta għal DEĊIŻJONI TAL-KUNSILL Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ(preżentata mill-Kummissjoni)MEMORANDUM TA' SPJEGAZZJONI1. Taħt artiklu 30 tas-Sitt Direttiva tal-Kunsill tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami, [1] il-Kunsill, li jaġixxi b'unanimità fuq proposta tal-Kummissjoni, jista' jawtorizza kwalunkwe Stat Membru biex jikkonkludi ma' pajjiż terz jew kwalunkwe organizzazzjoni internazzjonali ftehim li jista' jkollu derogi minn din id-Direttiva.[1] ĠU L 145, 13.6.1977, p.1. Direttiva l-aħħar emendata bid-Direttiva 2003/92/KE (GU L 260, 11.10.2003, p.8)2. F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fl-24.03.2004, il-Gvern Taljan fittex l-awtorizzazzjoni li jikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE.3. Skond Artiklu 30(2) tas-Sitt Direttiva, il-Kummissjoni informat lill-Istati Membri l-oħra b'itttra datata 11.05.2004 bit-talba tal-Gvern Taljan u b'ittra datata 12.05.2004 il-Kummissjoni notifikat lill-Italja li kellha l-informazzjoni kollha li hi tikkonsidra neċessarja għall-valutazzjoni tat-talba.4. Artiklu 21(1) tad-Direttiva 77/388/KEE jistipula li l-provista ta' prodotti jew servizzi effettwati għall-konsiderazzjoni fit-territorju tal-pajjiż minn persuna taxxabbli li taġixxi tali tkun suġġetta għat-taxxa fuq il-valur miżjud (VAT).5. L-iskop ta' din id-deroga mitluba mill-Italja hu biex tfittex l-awtorizzazzjoni biex tikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE u jeżenta l-VAT minn fuq il-ħlas għad-dħul fil-mina ta' Gran San Bernardo. Ir-raġunijiet għal din ir-rikjesta huma tnejn: L-ewwel, l-introduzzjoni tal-VAT fuq il-ħlas għad-dħul fil-mina ta' Gran San Bernardo mill-1 ta' Jannar 2003 ġabet taqlib kompetittiv fil-bejgħ ta' biljetti staġjonali ta' multi-vjaġġar. It-tieni il-qasma fid-dħul għal skopijiet ta' VAT fi proporzjon tad-demarkazzjoni fiżika bejn il-pajjiżi tikkawża spejjeż kbar t'amministrazzjoni għaliex l-ispejjeż huma kkalkulati u mqassma skond il-kriterji ekonomiċi li jirriflettu il-qasma ta' l-ispejjeż ta' l-immaniġjar u ż-żamma tal-mina. Dawn l-ispejjeż ta' l-immaniġjar ma jikkonċernawx biss il-mina nnifisha iżda jinkludu awtostrada li tgħaqqad il-mina fit-territorju Taljan ma' xibka ta' toroq Taljani.6. Artiklu 21 tal-Liġi Taljana Nru. 289 tas-27 ta' Diċembru 2002 (l-Estimi ta' l- 2003) neħħa Artiklu 9(11) (servizzi internazzjonali u servizzi relatati mal-kummerċ internazzjonali) tad-Digriet Presidenzjali Nru. 633 tas-26 t'Ottubru 1972 fuq l-introduzzjoni u l-implimentazzjoni tat-taxxa fuq il-valur miżjud u li twassal għall-intaxxar tal-VAT (mill-operatur Taljan tal-mina) fuq il-ħlas għad-dħul fil-mina ta' Gran San Bernardo mill-1 January 2003. Madanakollu, l-Isvizzera ma timponix VAT jew taxxa simili fuq il-ħlas għad-dħul fil-mina; skond il-Konvenzjoni ta' l-1958 konkluża bejn l-Italja u l-Isvizzera qabel l-introduzzjoni tas-sistema tal-VAT komuni, l-Isvizzera ma tistax tkun obbligata li tapplika u tiġbor VAT Taljana fuq il-ħlas għad-dħul fil-mina ta' Gran San Bernardo. Għalhekk l-introduzzjoni tal-VAT biss fuq il-ħlas għad-dħul fil-mina miġbura mill-operatur Taljan wasslet għal differenza fl-ispejjeż ta' l-użu u qallbet il-kompetizzjoni fil-bejgħ tal-biljetti staġjonali. Dawk li jużaw il-mina jistgħu jħallsu għall-biljetti staġjonali ta' multi-vjaġġar f'kull tarf tal-mina u għalhekk jixtruhom minn fejn huma orħos, mill-Isvizzera.7. Il-mina taqsam fruntiera internazzjonali u hi mmexxija minn intrapriża bejn tnejn Italo-Svizzera u żewġ kumpaniji operattivi, bażati fil-pajjiżi rispettivi tagħhom. L-operatur Taljan, konformi mal-prinċipju tat-territorjalità, għandu jintaxxa il-VAT (b'20%) biss in kwantu l-parti tal-mina fuq l-art Taljana. Madanakollu, skond ftehim li legalment jorbot lill-operaturi konkluż fl-1963 u li applika sal-lum, il-qligħ li ġej mill-ħlas għad-dħul fil-mina ma jinqasamx fi proporzjon mad-demarkazzjoni fiżika bejn il-pajjiżi iżda għandu jinqasam skond kriterji ekonomiċi li jirrifletti il-qasma ta' l-immaniġjar tal-mina u l-ispejjeż tal-manutenzjoni (57,5% għall-kumpanija operattiva Taljana u 42,5% għall-kumpanija operattiva Svizzera). L-immaniġjar tal-mina u l-ispejjeż tal-manutenzjoni jinkludu ukoll l-użu ta' sezzjoni ta' l-awtostrada li tagħti aċċess lill-mina. Dan ifisser li l-ammont eżatt tal-qligħ maqsum u mqassam skond dawn il-kriterji jistgħu jkunu stabbiliti biss a posteriori. Għall-iskopijiet tal-VAT dan l-ammont irid imbagħad ikun rikalkulat biex jinħareġ id-dħul maqsum li jirrifletti il-prinċipju tat-territorjalità, biex b'hekk ikunu estrapolati l-ispejjeż ta' immaniġjar u manutenzjoni għall-użu ta' sezzjoni t'awtostrada li tagħti aċċess lill-mina. Tali kalkolazzjoni u kollezzjoni tqal tal-VAT jiġġeneraw spejjeż amministrattivi għoljin u ma tistax tkun magħmula konsistenti b'sistema ta' taxxa tal-konsum li tinħtieġ li l-VAT tkun imposta u miġbura immedjatament.8. F'dan l-isfond, l-unika għażla vijabbli hi in fatti li tawtorizza l-Italja li tikkonkludi ftehim ma' l-Isvizzera bil-ħsieb li l-ħlas għad-dħul fil-mina ta' Gran San Bernardo ikun eżentat mill-VAT. Id-deroga tagħti ċans lill-Italja tneħħi ir-riservi fuq l-implimentazzjoni t'Artiklu 8 tal-Konvenzjoni bejn l-Italja u l-Isvizzera li jistipula li: "Les questions de douane, de police, monétaires, fiscals et socials soulevées par la construction et l'exploitation du tunnel feront l'objet d'accords particuliers entre le Gouvernement italien et le Gouvernement Suisse." Id-deroga tirrapreżenta simplifikazzjoni ewlenija għall-intrapriża Italo-Svizzera u l-kumpaniji operattivi tagħha.9. L-eżenzjoni mitluba se kollha impatt fuq ir-riżorsi tal-Komunitajiet Ewropej stess mit-taxxa fuq il-valur miżjud. Il-gvern Taljan ikkalkula l-impatt possibbli abbażi tad-dikjarazzjonijiet tal-kumpanija operattiva Taljana għas-sena 2002. Fis-sena 2002 il-mina ta' Monte Bianco kienet magħluqa minħabba xogħol li kien qed isir u konsegwentement traffiku akbar beda jgħaddi mill-mina ta' Gran San Bernardo. Għalhekk l-ammont ikkalkulat fuq din il-bażi għandu jitqies bħala "valur għoli" li se jkun aktar baxx fis-snin ta' wara. Id-dikjarazzjonijiet tal-kumpanija operattiva jirriflettu ammont taxxabbli ta' bejn wieħed u ieħor EUR 7.5 miljun fl-2002. Il-gvern Taljan jistima li l-eżenzjoni mill-VAT għaldaqstant ma taqbiżx it-telf mid-dħul ta' bejn wieħed u ieħor EUR 1.5 miljun kull sena. Skond il-Gvern Taljan kwart tas-servizzi huma mogħtija lil persuni li jnaqqsu l-VAT, sabiex l-ammont taxxabbli għandu attwalment ikun aktar viċin tas-somma ta' EUR 5.625 miljun fis-sena u it-telf mid-dħul kawżat mid-deroga tkun EUR 1.125 miljun. F'termini ta' riżorsi it-telf mid-dħul possibbli għall-baġit tal-Komunità mid-deroga tkun f'kwalunkwe każ anqas minn EUR 28125 mis-sena 2004 'il quddiem, jekk ikun intaxxat fuq EUR 5.625 miljun bir-rata massima ta' 0.5% skond id-deċiżjoni ta' Berlin ta' l-24-25 ta' Marzu 1999. Għalhekk hu neċessarju li r-Repubblika Taljana tistima kull sena l-ammont ta' telf ta' VAT fl-istadju finali tal-konsum u tgħodd kumpens ekwivalenti lill-bażi tal-VAT li tkun użata biex tistabilixxi l-kontribuzzjonijiet tagħha lir-riżorsi tal-Komunità stess.Proposta għal DEĊIŻJONI TAL-KUNSILL Li tawtorizza l-Italja biex tapplika miżura li tidderoga minn Artiklu 2(1) tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħIL-KUNSILL TA' L-UNJONI EWROPEA,Fil-waqt li ħa nota tas-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami [2], u partikolarment Artiklu 30 sussegwenti,[2] ĠU L 145, 13.6.1977, p.1. Direttiva l-aħħar emendata bid-Direttiva 2003/92/KE (ĠU L 260, 11.10.2003, p.8)Fil-waqt li ħa nota tal-proposta mill-Kummissjoni [3],[3] ĠU Ċ , , p. .Fejn:1) F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fl-24.03.2004, il-Gvern Taljan fittex l-awtorizzazzjoni li jikkonkludi ftehim ma' l-Isvizzera li jinkludi provvedimenti li jidderogaw minn Artiklu 2(1) tad-Direttiva 77/388/KEE.2) Ir-raġunijiet għal din ir-rikjesta huma tnejn: L-ewwel, l-introduzzjoni tal-VAT fuq il-ħlas għad-dħul fil-mina ta' Gran San Bernardo mill-1 ta' Jannar 2003 ġabet taqlib kompetittiv fil-bejgħ ta' biljetti staġjonali ta' multi-vjaġġar. It-tieni, il-qasma fid-dħul għal skopijiet ta' VAT fi proporzjon tad-demarkazzjoni fiżika bejn il-pajjiżi tikkawża spejjeż kbar t'amministrazzjoni għaliex l-ispejjeż huma kkalkulati u mqassma skond il-kriterji ekonomiċi li jirriflettu l-qasma ta' l-ispejjeż ta' l-immaniġjar u ż-żamma tal-mina. Dawn l-ispejjeż ta' l-immaniġjar ma jikkonċernawx biss il-mina nnifisha iżda jinkludu awtostrada li tgħaqqad il-mina fit-territorju Taljan ma' xibka ta' toroq Taljani.3) Mill-1 ta' Jannar 2003, l-operatur Taljan tal-mina beda jimponi u jiġbor VAT fuq il-ħlas għad-dħul fil-mina ta' Gran San Bernard. Madanakollu, l-Isvizzera ma timponix VAT jew taxxa simili fuq il-ħlas għad-dħul fil-mina; skond il-Konvenzjoni ta' l-1958 konkluża bejn l-Italja u l-Isvizzera qabel l-introduzzjoni tas-sistema tal-VAT komuni, l-Isvizzera ma tistax tkun obbligata li tapplika u tiġbor VAT Taljana fuq il-ħlas għad-dħul fil-mina ta' Gran San Bernardo. Għalhekk l-introduzzjoni tal-VAT biss fuq il-ħlas għad-dħul fil-mina miġbura mill-operatur Taljan wasslet għal differenza fl-ispejjeż ta' l-użu u qallbet il-kompetizzjoni fil-bejgħ tal-biljetti staġjonali. Dawk li jużaw il-mina jistgħu jħallsu għall-biljetti staġjonali ta' multi-vjaġġar f'kull tarf tal-mina u għalhekk jixtruhom minn fejn huma orħos, mill-Isvizzera.4) Il-mina taqsam fruntiera internazzjonali u hi mmexxija minn intrapriża bejn tnejn Italo-Svizzera u żewġ kumpaniji operattivi, bażati fil-pajjiżi rispettivi tagħhom. L-operatur Taljan, konformi mal-prinċipju tat-territorjalità, għandu jintaxxa il-VAT (b'20%) biss in kwantu l-parti tal-mina fuq l-art Taljana. Madanakollu, skond ftehim li legalment jorbot lill-operaturi konkluż fl-1963 u li applika sal-lum, il-qligħ li ġej mill-ħlas għad-dħul fil-mina ma jinqasamx fi proporzjon mad-demarkazzjoni fiżika bejn il-pajjiżi iżda għandu jinqasam skond kriterji ekonomiċi li jirrifletti l-qasma ta' l-immaniġjar tal-mina u l-ispejjeż tal-manutenzjoni. L-immaniġjar tal-mina u l-ispejjeż tal-manutenzjoni jinkludu ukoll l-użu ta' sezzjoni ta' l-awtostrada li tagħti aċċess lill-mina. Dan ifisser li l-ammont eżatt tal-qligħ maqsum u mqassam skond dawn il-kriterji jistgħu jkunu stabbiliti biss a posteriori. Għall-iskopijiet tal-VAT dan l-ammont stabbilit għandu jinqasam skond il-prinċipju ta' territorjalità, biex b'hekk ikunu estrapolati l-ispejjeż ta' l-immaniġjar u manutenzjoni għall-użu ta' sezzjoni t'awtostrada li tagħti aċċess lill-mina. Din il-kalkolazzjoni u kollezzjoni ex post tal-VAT hi tqila u tiġġenera spejjeż amministrattivi għoljin. Ma tistax tkun magħmula konsistenti b'sistema ta' taxxa tal-konsum li tinħtieġ li l-VAT tkun imposta u miġbura immedjatament.5) F'dan l-isfond, l-unika għażla vijabbli hi in fatti li tawtorizza l-Italja li tikkonkludi ftehim ma' l-Isvizzera bil-ħsieb li l-ħlas għad-dħul fil-mina ta' Gran San Bernardo ikun eżentat mill-VAT. Id-deroga tirrapreżenta simplifikazzjoni ewlenija għall-intrapriża Italo-Svizzera u l-kumpaniji operattivi tagħha.6) Madankollu, id-deroga mitluba se jkollha impatt fuq ir-riżorsi tal-Komunitajiet Ewropej mit-taxxa fuq il-valur miżjud u għaldaqstant tinħtieġ miżuri ta' kumpens.ADOTTA DIN ID-DEĊIŻJONI:Artiklu 1B'deroga minn Artiklu 2(1) tad-Direttiva 77/388/KEEir-Repubblika Taljana hi hawnhekk awtorizzata li tikkonkludi ftehim ma' l-Isvizzera bil-ħsieb li teżenta l-ħlas għad-dħul fil-mina ta' Gran San Bernardo mill-VAT. L-awtorizzazzjoni hi mogħtija bil-kundizzjoni li r-Repubblika Taljana tistima kull sena l-ammont ta' telf ta' VAT fl-istadju finali tal-konsum u tgħodd kumpens ekwivalenti lill-bażi tal-VAT li jintuża biex tistabbilixxi il-kontribuzzjonijiet tagħha lir-riżorsi tal-Komunità.Artiklu 2Din id-Deċiżjoni hi indirizzata lir-Repubblika Taljana.Magħmula fi Brussel,Għall-KunsillIl-President